 Wasiirkii hore ee Wasaaraddaha Warfaafinta iyo Kalluumaysiga Cabdilaahi Jaamac Cismaan Geeljire, oo u waramay Wargeyska Geeska Afrika ayaa sidoo kale waxba kama jiraan ku tilmaamay dhaliisha Beesha Caalamka ee ah dib u dhaca Doorashada, waxaanu tilmaamay in cid gaar ah aanay Doorashada dib u ridin, ee iyadoo lagu heshiiyey dib loogu dhigay, Xoghayaha Qaramada midoobay waxa wanaagsanaan lahayd inuu duruufteena qadariyo, oo uu wax inaga taro, oo isagu hawshiisa ka soo baxo,Xoghayaha Qaramada Midoobay wuxuu ahaa nin inaga war haya oo horena inoogu yimid, oo halkan nagula kulmay markii uu hayey qaybta Qaxoontiga, balse Beesha Caalamku iyagoon waxba ina tarin mayn haboonayn inay ina dhaliilaan, balse waxa muhim ah inaynu marka hore inagu ku qanacsan nahay waxaynu sameeynayno, waxaynu sameeynayno haddii uu sax yahay oo aynu isla ogol nahay, waxa dibadda ka imanayaa waxba inagama qaadayaan, balse ceebi waxay dhacaysa markaynaan inagu isla ogolayn, oo wax aan raali laga wada hayn ay qolo is tidhaah socodsiiya, taasina inaga inagumay dhicin ee waxaynu heshiis ku nahay ayuu ahaa in Doorashada dib loo dhigo, imikana Doorashadeenii waanu qabsanaynaa haddii ILLAAHAY inagu simo. 